S'inaugura a Alaquàs l'exposició ''Somos Súper-Històries de Superació''
26/10/2017

# S'inaugura a Alaquàs l'exposició ''Somos Súper-Històries de Superació''

*   26/10/2017
*   [Cultura](/categoria/6/0/cultura)
*   [Imprimir](#)
*   Compartir
*    https://www.alaquas.org/documento.asp?id\_do=16475

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16475%2F0&title=Ajuntament%20d%27Alaqu%C3%A0s.%20Premsa.S%27inaugura%20a%20Alaqu%C3%A0s%20l%27exposici%C3%B3%20%27%27Somos%20S%C3%BAper-Hist%C3%B2ries%20de%20Superaci%C3%B3%27%27)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16475/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2017/2/16475/26102017img_8062_Form_4.jpg)](https://www.alaquas.org/ficheros/documentos/2017/2/16475/26102017img_8062_Form_10.jpg "<a href='https://www.alaquas.org/ficheros/documentos/2017/2/16475/26102017img_8062_Form_10.jpg' target=_blank><i class='fa fa-external-link' aria-hidden='true'></i>.S'inaugura a Alaquàs l'exposició ''Somos Súper-Històries de Superació''</a>")

El Castell d'Alaquàs acollirà aquesta exposició fins al 25 de novembre

L’Ajuntament d’Alaquàs i la Fundació Horta Sud van inaugurar ahir al Castell l’exposició del Còmic Social “Somos Súper-Històries de Superació”, una mostra que vol fer visible el treball realitzat per una gran quantitat de persones que amb la seua participació i implicació contribuixen i lluiten per causes justes.

L’acte va comptar amb la presència de l’Alcaldessa d’Alaquàs, Elvira García Campos, el president de la Fundació Horta Sud, Alfred Domínguez, el responsable de Relacions Institucionals de Caixa Popular, Paco Alòs i representants de diferents associacions. En les intervencions es va posar de relleu l’immesurable treball i esforç de totes les persones que treballen anònimament des de col·lectius i associacions per millorar la societat en què vivim.

La primera edil va afirmar que “una Alaquàs seria impensable sense les nostres associacions. El poder de l’associacionisme és molt gran així com la força de tota la gent que lliuta pels seus drets. Són moments de potenciar encara més els drets de la societat civil, són moments de compromís i de reptes i la Fundació és sense dubte el referent de  la comarca i del món associatiu.”

El president de la Fundació, Alfred Domínguez, es va mostrar satisfet d’exposar a “un dels edificis més emblemàtics de la comarca perquè la història és un continu permanent i hui, després dels anys, és la ciutadania la que amb la força de la seua paraula conquesta el Castell”. Domínguez va insistir en que “la societat vos necessita, necessitem les associacions. Sense vosaltres perdríem el sentit de fer ciutadania i de fer ciutat.”

L’acte va comptar amb una posada en escena a càrrec de les associacions que han participat en aquest projecte que es va iniciar fa tres anys amb diverses iniciatives. La primera, un taller de còmic social impartit per Paco Roca en l'EASD, en el qual els i les participants van conèixer de primera mà i van convertir en còmic les històries narrades per persones que treballen en associacions. La segona, l'edició dels còmics dels 17 participants en un llibre, “14 històries increïbles de superació”, prorrogat pel propi Roca, que també aporta una història de la seua creació, en la qual destaca la idea que la ciutadania, unida, pot aconseguir grans coses per a millorar la societat.

Com a cloenda de tot aquest treball, s’ha posat en marxa aquesta exposició que ha passat ja per altres municipis de la comarca com Mislata, Quart de Poblet i Catarroja i que ara ha arribat a Alaquàs fins el 25 de novembre.